input: KOMISIJOS ĮGYVENDINIMO REGLAMENTAS (ES) Nr. 357/2013
  2013 m. balandžio 18 d.
  kuriuo iš dalies keičiamos Reglamento (EB) Nr. 903/2009 ir Įgyvendinimo reglamento (ES) Nr. 373/2011 nuostatos dėl preparato Clostridium butyricum (FERM BP-2789), kaip mėsinių viščiukų ir antraeilių rūšių paukščių (išskyrus dedeklius paukščius) pašarų priedo, mažiausio kiekio (registracijos turėtoja - bendrovė „Miyarisan Pharmaceutical Co. Ltd.“, kuriai atstovauja „Miyarisan Pharmaceutical Europe S.L.U.“)
  (Tekstas svarbus EEE)
  EUROPOS KOMISIJA,
  atsižvelgdama į Sutartį dėl Europos Sąjungos veikimo,
  atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
  kadangi:
  (1)
  preparatą Clostridium butyricum (FERM BP-2789), priklausantį priedų kategorijai „zootechniniai priedai“, Komisijos reglamentu (EB) Nr. 903/2009 (2) dešimt metų buvo leidžiama naudoti kaip mėsinių viščiukų pašarų priedą, o Komisijos įgyvendinimo reglamentu (ES) Nr. 373/2011 (3) - kaip antraeilių rūšių paukščių (išskyrus dedeklius paukščius), nujunkytų paršelių ir (nujunkytų) antraeilių rūšių kiaulių pašarų priedą;
  (2)
  vadovaudamasis Reglamento (EB) Nr. 1831/2003 13 straipsnio 3 dalimi, registracijos turėtojas pasiūlė pakeisti minėto preparato registracijos sąlygas, sumažinant jo mažiausią kiekį nuo 5 × 108 KSV/kg iki 2,5 × 108 KSV/kg visaverčio pašaro, kai jis naudojamas mėsiniams viščiukams ir antraeilių rūšių paukščiams (išskyrus dedeklius paukščius). Kartu su prašymu pateikti atitinkami jį pagrindžiantys duomenys. Komisija šį prašymą perdavė Europos maisto saugos tarnybai (toliau - Tarnyba);
  (3)
  Tarnyba 2012 m. gruodžio 11 d. nuomonėje padarė išvadą (4), kad naudojant aptariamą preparatą mėsiniams viščiukams ir antraeilių rūšių paukščiams (išskyrus dedeklius paukščius) siūlomomis naujomis sąlygomis prašoma minimalia 2,5 × 108 KSV/kg doze jis gali veikti geriau. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
  (4)
  Reglamento (EB) Nr. 1831/2003 5 straipsnyje nustatytos sąlygos įvykdytos;
  (5)
  todėl Reglamentas (EB) Nr. 903/2009 ir Įgyvendinimo reglamentas (ES) Nr. 373/2011 turėtų būti atitinkamai iš dalies pakeisti;
  (6)
  šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
  PRIĖMĖ ŠĮ REGLAMENTĄ:
  1 straipsnis
  Reglamento (EB) Nr. 903/2009 priedo skiltyje „Mažiausias kiekis“ žodžiai „5 × 108 KSV“ pakeičiami žodžiais „2,5 × 108“.
  2 straipsnis
  Įgyvendinimo reglamento (ES) Nr. 373/2011 priede, skiltyje „Mažiausias kiekis“, antraeilių rūšių paukščiams paukščių (išskyrus dedeklius paukščius) žodžiai „5 × 108 KSV“ pakeičiami žodžiais „2,5 × 108“, o (nujunkytiems) paršeliams ir (nujunkytoms) antraeilių rūšių kiaulėms žodžiai „2,5 × 108 KSV“ pakeičiami žodžiais „2,5 × 108“.
  3 straipsnis
  Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
  Šis reglamentas privalomas visas ir tiesiogiai taikomas visose valstybėse narėse.
  Priimta Briuselyje 2013 m. balandžio 18 d.